|  |  |  |
| --- | --- | --- |
| Forskningsudvalget | |  |
| Mødereferat | | 11. februar 2021 |
| Forum | Forskningsudvalg |  |
| Møde afholdt | 9. februar 2021 kl. 13:00-15.00 |  |
| Sted | Zoom |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Fredrik Hagen (FH), Lars Højer (LH), Annika Hvithamar (AH), Ravinder Kaur (RK), Maria Lindebæk Lyngsøe (MLL), Bjarke Stanley Nielsen (BN), Jakob Skovgaard-Petersen (JSP), Mikhail Suslov (MS), Margit Warburg (MW) og Charlott Hoffmann Jensen (CHJ). Desuden Tobias Richter (TR) under pkt. 2 samt Tippe Eisner (TE) under pkt. 4.

Fraværende med afbud

Ingen.

Dagsorden

1. **Godkendelse af dagsorden**

LH bød velkommen til nye og gamle medlemmer, hvor efter dagsorden blev godkendt.

1. **Tværdisciplinært arkæologisamarbejde på KU**

TR præsenterede kort baggrunden for en rapport om KU samarbejde inden for arkæologi og tilhørende discipliner. Rapporten indeholder ud over en sammenfatning af barrierer inden for forsknings- og uddannelsessamarbejde også anbefalinger til styrkelse af KU’s tværdisciplinære samarbejde på kort og længere sigt samt hvordan området kan synliggøres internt og eksternt. TR har deltaget i arbejdsgruppen som ToRS’ repræsentant. TR lagde vægt på at arkæologi er et tværdisciplinært område, hvor studerende på Saxo og ToRS savner mulighed for at få viden om science-delen, mens Globe Instituttet mangler kvalificerede kandidater til ph.d. uddannelse, da de ikke selv har BA og KA uddannelser. Desuden vil et tættere samarbejde skabe mulighed for stærkere forskningsansøgninger. Udvalget bifalder rapportens anbefalinger og havde særligt fokus på hvad ToRS kan gøre for at imødekomme disse. Udvalget bakkede op om TB’s forslag til i første omgang at se på:

1. kommunikation på tværs/ stærke kommunikationskanaler gennem fælles mailingliste, evt. affiliering af science forskere på Humaniora og omvendt, så information deles nemmere mellem flere.
2. Fælles seminarrække, som kan hjælpe med vidensdeling og skabe et forum for diskussioner og udvikling af fælles ideer.

*Ledelsen vil gerne se på tildeling af cluster-midler til at hjælpe en seminarrække i gang*.

Forslag om fælles hjemmeside havde også opbakning, men udvalget anerkender at det er svært at få en sådan vedligeholdt, da det kræver ressourcer dels blandt de engagerede forskere, dels i kommunikationsafdelingen, som i forvejen er langsomme til at opdatere eksisterende hjemmesider. *Ledelsen har noteret sig problematikken omkring opdatering af hjemmesider og tager den videre*.

Udvalget understregede også, at der er mulighed for at søge midler på instituttet til enkeltstående aktiviteter (miniseminarer og gæsteforelæsninger).

1. **Opfølgning på sidste møde**

Ikke alle vedtagne notater fra sidste møde er endnu gjort tilgængelige på KUnet el.lign., men det følger. MW’s tilbud om seminarer for potentielle DFF ansøgere står stadig, men er skubbet til senere på foråret, da det gerne skal være fysiske arrangementer. Ellers intet at bemærke.

1. **Revision af målplan**

Kommentarer til eksisterende målplan samt udkast til ny revideret har været udsendt med dagsorden. TE deltog i punktet for at notere væsentligste kommentarer mhp revision. AH gennemgik kort processen for revision af målplanen og beklagede den korte tidsfrist.

De mange væsentlige kommentarer allerede i efteråret har fået ledelsen til at gennemskrive dokumentet igen, selvom der ikke er krav om et nyt dokument. LH bemærkede at der har været fokus på udadvendthed og synlighed af forskning.

Udvalget havde få spørgsmål og kommentarer, heriblandt spørgsmål til øget brug af studieadjunkter/ -lektorer, som går imod et ønske om forskningsbaseret undervisning. AH forklarede at det på nuværende tidspunkt er en bedre mulighed for at fastholde yngre forskere og sikre undervisningsdækning, i en model, som sikrer bedre ansættelsesvilkår for de yngre forskere end de tidligere anvendte stillingskategorier, men bemærkede at instituttet ikke ønsker at fastholde yngre forskere i rene undervisningsstillinger, der gør det svært at komme videre med en forskerkarriere.

1. **Forskningsstruktur, forskningsclusters og afvikling af centre**

**Forskningsstruktur**: LH gennemgik kort forskningsstrukturen med kommentarer om de seneste rettelser. Udvalget godkendte den reviderede forskningsstruktur.

**Forskningsclusters**: Ifølge forskningsstrukturen skal instituttet have max 5 clusters (klynger) ad gangen. Men på sidste udvalgsmøde godkendte udvalget alle indkomne ansøgninger, hvorefter der nu er 7. LH ønskede en principiel diskussion af hvorvidt der fortsat skal være flere eller om det skal være mere konkurrenceudsat at søge.

Det blev diskuteret om målet er at klyngerne indadtil og udadtil på hjemmesiden fremstår som *satsninger* – og dermed et strategisk valg. Eller om fremstår som *klynger* og dermed primært viser hvad der sker på instituttet. Der var enighed om at udvalget skal bakke op om initiativer blandt ansatte og derfor skal godkende flere end 5, hvis der er flere gode ansøgninger. Dog vil der være fokus på at der som udgangspunkt kun bør være 5 for at fastholde at klynger skal understøtte nye initiativer. Betegnelsen strategiske satsninger blev anset for at være misvisende, da det netop indikerer færre og stærkere funderede miljøer. TB bemærkede at der på hjemmesiden står ”Nye satsninger” som overskrift, hvilket udvalget fandt acceptabelt, da der er fokus på at det er nye områder under opbygning. Udvalget fokuserede desuden på at klynger skal være miljøskabende og inkluderende for yngre forskere inklusiv ph.d. studerende, men understregede samtidig at det altid er muligt at grupper af forskere mødes regelmæssigt om faglige emner uden det behøver være en klynge.

Der var enighed om at udvalget stadig har mulighed for at lukke en klynge, hvis der ikke er aktiviteter over længere tid, hvilket også fremgår af den godkendelse tovholder på en ny klynge modtager.

*Udvalget tager sagen op igen efter næste deadline*.

**Afvikling af centre**: LH fortalte at fakultetet har stigende fokus på sanering af eksisterende centre, for at der ikke videreføres centre uden tilstrækkelig volumen. Ledelsen afholder GRUS med alle centre i foråret, og vil på den baggrund give status på instituttets centre. LH nævnte at udvalget vil blive indkaldt til et ekstraordinært møde i foråret med henblik på at gennemgå statusrapporterne og vejlede ledelsen ift eventuelle lukninger. *CHJ indkalder til møde i Outlook*.

1. **Godkendelse af Marie Curie ansøgere**

Ved deadline var indkommet tre forslag: Ét fra TB og to fra Catharina Raudvere. Udvalget godkendte de to forslag fra Catharina Raudvere, men efter en kort diskussion af TB’s forslag, blev denne kandidat ikke godkendt. TB vil tage kontakt til kandidaten for at se på fremtidigt samarbejde og en eventuel senere ansøgning.

1. **Ph.d. området**
   1. *Information fra ph.d koordinator (TB)*
   * **Covid-19**
     + PhD-skolens hjemmeside opdateret med Covid-19 værktøjskasse med mange gode råd til hvordan den PhD-studerende sammen med vejleder kan håndtere de mange udfordringer.
     + Digitale forsvar uden reception indtil påske.
   * **Fakultetsstipendier:** Der er nu åbent for ansøgninger om fakultetets ph.d.-stipendier, hvoraf to går til ToRS. Ansøgningsfrist er 25/2.
   * **Trivsel**: Ekstra fokus på trivsel med opstart af nye initiativer
     + Frokostmøde hver anden tirsdag (virtuelt indtil videre)
     + Etablere en gruppe af ca tre ph.d.-studerende som tager initiativ til og organiserer aktiviteter hvert semester som kan styrke det sociale fællesskab og integrationen af ph.d.-studerende på ToRS. F.eks. foredrag, writing retreats, fælles middage, og en årlig ph.d.-dag med posterfremvisning og reception, hvor alle ToRS-ansatte er inviteret.
   * **GRUS** for PhD-studerende skal efter planen arrangeres i marts hvert år. I år skubbet til april for forhåbentligt at kunne være på instituttet fysisk.
   * **Arrangementer**:
     + Shut up & Write (hver mandag 10-12 på Zoom, ikke ECTS-givende)
     + Writing up ethnography (med Yasmin Cho) i april
     + Career workshop for PhD-students and Post.docs 2. juni
     + TB tager imod forslag til phd-kurser fra phd-studerende og vejledere, for eksempel tematiske phd-kurser og læsecirkler. TB hjælper gerne med at arrangere disse samt ansøge PhD-skolen om ECTS.
     + PhD-vejledere må meget gerne sammen med de phd-studerende planlægge digitale phd-aktiviteter og gøre de tilgængeligt for andre phd-studerende. Tag kontakt til TB.

MW refererede fra Akademisk Råd, som har diskuteret artikelbaserede ph.d. afhandlinger. Disse er nye for både vejledere, bedømmere og Ph.d. skolen, hvorfor det er svært at finde frem til krav og anbefalinger. Akademisk Råd fortsætter diskussionen på et senere møde.

1. **Meddelelser**
   1. *Meddelelser fra formand, inkl FFU, IL og administration*

* FFU har bl.a. diskuteret post doc politik, Covid-19-skabte problemer og handlingsplan for informationssikkerhed. FFU har ingen beslutningskompetence, men har en back-up rolle ift FLT.
* LH refererede desuden fra FFU ift nyt på klimaområdet: Nyt tværdisciplinært Green Solutions center på KU afholder opstartsseminar i slutningen af februar. Saxo har åbnet et nyt center ledet af lektor Frida Hastrup: Centre for Sustainable Futures.
* AH refererede kort fra FLT: samme punkter som i FFU, men også fokus på økonomi.
* Bibliometri rapport 2015-2019 vedr. ToRS og HUM er modtaget. *Rapporten rundsendes med referatet*. Husk også at fristen for at rette og tilføje 2020 CURIS inddateringer er 15. februar.
* Forespørgsel om placering af forskningsprojekt på ToRS’ hjemmeside har foranlediget en snak om opbygning og synlighed af projekter. Det er op til den enkelte bevillingshaver at give besked til kommunikationsafdelingen i forbindelse med oprettelse af hjemmeside, under hvilket fagområde projektet skal placeres samt hvor det ellers kan nævnes og linkes til. Under hensyntagen til at det er fagligt relevant.
* Deadline for miniseminar og gæsteforelæsningsansøgninger 1. marts. Pga. FU møde allerede i februar i år, må eventuelle ansøgninger cirkuleres og diskuteres pr. mail eller på ekstraordinært FU møde senere på foråret.

1. *Ansøgninger*

* Post doc ansøgning til Carlsberg.

1. *Bevillinger*

* Ét-årig post doc bevilling fra Carlsberg.
* To Marie Curie bevillinger: Stephen Johnson (Trine Brox supervisor) og Julian Koch (Thomas Brudholm supervisor).
* Infrastrukturbevilling til E-RIHS Denmark (Danish Research Infrastructure for Heritage Science). Matthew Collins fra Globe Institute er tovholder, TR ToRS’ repræsentant.

1. *Information fra medlemmer*

* RK deltager i arbejdsgruppe under nyt fælles Public Policy Center med fokus på hvordan vi øger myndighedsbetjening til UM og tilsvarende institutioner. Statskundskab og antropologi er meget aktive ift myndighedsbetjening, men ToRS kan bidrage mere fra vores fagligheder med fokus på verden uden for Europa.

1. **Evt.**

MW refererede fra Akademisk Råds diskussion af forskernes rolle som reviewere af artikler for tidsskrifter og ansøgninger til udenlandske forskningsråd. Arbejdet er tidsskrævende og usynligt. *Emnet tages op på et senere FU møde.*

Mødet slut kl. 15:00